परसोलिया में 48 पिलरों पर बनेगा सर्वेश्वर महादेव मंदिर
परतापुर| परसोलियामें सर्वेश्वर महादेव मंदिर 48 पिलरों पर बनेगा। इस मंदिर के निर्माण में इंजीनियरों, तकनीकी और वास्तु विशेषज्ञों की मदद ली जाएगी। 3 करोड़ की लागत से बनने वाले इस मंदिर को आकर्षक रूप दिया जाएगा। ये निर्णय रविवार को सर्वेश्वर महादेव मंदिर जीर्णोद्धार समिति की बैठक में लिया गया।
मन्दिर समिति के संयोजक पूर्व विधायक रमेशचंद्र पड्ंंया ने बताया कि बंशी पहाड़पुर के पत्थरों से बनने वाले इस मंदिर के लिए 48 पिलर बनाए जाएंगे। डॉ. दिनेश भट्ट ने कहा कि मंदिर निर्माण में सहयोग करने के लिए गांव गांव संपर्क किया जाएगा। मन्दिर समिति के अध्यक्ष मेघराज पाटीदार ने अब तक के कार्यों का ब्यौरा प्रस्तुत किया। निर्माण समिति के अध्यक्ष वासुदेव पाटीदार ने बताया कि मंदिर निर्माण को लेकर बोरिंग कर दिया गया है। वित्त समिति के प्रमुख दलजी भाई पाटीदार ने बताया कि मन्दिर निर्माण में आर्थिक सहयोग के लिए सभी समाज वर्गों को जोड़ा जाएगा। कर्मकांड समिति के प्रमुख कीर्तिश भट्ट ने बताया कि शीला पूजन के तहत सारे धार्मिक अनुष्ठान विधि-विधान पूर्वक संपादित किए जाएंगे।
बैठक मेें मन्दिर के शिल्पी अरविन्द मालवी ने बताया कि मन्दिर निर्माण में लगभग 18 हजार घन फीट पत्थर काम में लिया जाएगा। 10 अप्रैल तक नींव 23 अप्रैल तक प्रथम शिला पूजन का कार्य करवाने की सहमति बनी। बैठक में नागर समाज के अध्यक्ष दिलीप दवे, अशोक पाठक, मनोहर जोशी, महीपाल पाटीदार, गजेन्द्र पाटीदार, डायालाल पाटीदार, केदार भाई, जगदीश भट्ट, खेमचन्द, रूपेंग, दिपक द्विवेदी, पीयूष पंड्या, जयप्रकाश याज्ञिक ने भी सुझाव दिए।
सर्वेश्वर महादेव मंदिर निर्माण को लेकर हुई बैठक में मौजूद पदाधिकारी।
awa_Deva hin_Deva hin_Deva hin_Deva hin_Deva